CELEX: 32010D0471
Language: sl
Date: 2010-08-26 00:00:00
Title: 2010/471/EU: Sklep Komisije z dne 26. avgusta 2010 o seznamih osemenjevalnih središč za pridobivanje in skladiščenje semena in skupin za zbiranje in pridobivanje zarodkov ter zahtevah za izdajo spričeval v zvezi z uvozom v Unijo semena, jajčnih celic in zarodkov enoprstih kopitarjev (notificirano pod dokumentarno številko C(2010) 5781)  Besedilo velja za EGP

31.8.2010   
            
            
               SL
            
            
               Uradni list Evropske unije
            
            
               L 228/52
            
         SKLEP KOMISIJE
   z dne 26. avgusta 2010
   o seznamih osemenjevalnih središč za pridobivanje in skladiščenje semena in skupin za zbiranje in pridobivanje zarodkov ter zahtevah za izdajo spričeval v zvezi z uvozom v Unijo semena, jajčnih celic in zarodkov enoprstih kopitarjev
   (notificirano pod dokumentarno številko C(2010) 5781)
   (Besedilo velja za EGP)
   (2010/471/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (1), ter zlasti člena 17(2)(b), člena 17(3), prve alinee člena 18(1) ter uvodnega stavka in točke (b) člena 19 Direktive,
   ob upoštevanju naslednjega:
   
               (1)
            
            
               Direktiva 92/65/EGS določa zahteve v zvezi z zdravstvenim varstvom živali za uvoz v Unijo semena, jajčnih celic in zarodkov enoprstih kopitarjev („blago“). Določa, da se v Unijo lahko uvozi le blago iz tretje države ali dela tretje države s seznama tretjih držav, oblikovanega v skladu z navedeno direktivo, ki ga spremlja veterinarsko spričevalo, skladno z vzorcem, oblikovanim v skladu z navedeno direktivo. Veterinarsko spričevalo mora potrjevati, da blago prihaja iz odobrenih središč za pridobivanje in shranjevanje ali skupin za zbiranje in pridobivanje, ki zagotavljajo jamstva, najmanj enakovredna tistim iz Priloge D(I) k navedeni direktivi.
            
         
               (2)
            
            
               Odločba Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji (2) določa seznam tretjih držav ali delov tretjih držav, iz katerih lahko države članice dovolijo uvoz blaga. Zaradi usklajenosti in doslednosti zakonodaje Unije je treba v tem sklepu upoštevati navedeni seznam.
            
         
               (3)
            
            
               Direktiva 92/65/EGS, kakor je bila spremenjena z Direktivo Sveta 2008/73/ES (3), je uvedla poenostavljen postopek za uvrstitev na seznam osemenjevalnih središč za pridobivanje in skladiščenje semena ter skupin za zbiranje in pridobivanje zarodkov iz tretjih držav, odobrenih za uvoz blaga v Unijo.
            
         
               (4)
            
            
               Priloga D k Direktivi 92/65/EGS, kakor je bila spremenjena z Uredbo Komisije (EU) št. 176/2010 (4), določa nekatere nove zahteve za blago, ki se uporabljajo od 1. septembra 2010. Uvaja pravila glede osemenjevalnih središč za skladiščenje semena ter podrobne pogoje za njihovo odobritev in nadzor. Določa tudi podrobne pogoje za odobritev in nadzor skupin za zbiranje in pridobivanje zarodkov, za zbiranje in pripravo zarodkov, pridobljenih in vivo, ter za pridobivanje in pripravo zarodkov, spočetih in vitro, in mikromanipuliranih zarodkov. Spremenila je tudi pogoje, ki se uporabljajo za dajalce semena, jajčnih celic in zarodkov enoprstih kopitarjev, poleg tistih, določenih v Direktivi Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (5).
            
         
               (5)
            
            
               Zato je treba oblikovati nove vzorce veterinarskih spričeval za uvoz v Unijo blaga, da se upoštevajo spremembe Direktive 92/65/EGS, ki sta jih uvedli Direktiva 2008/73/ES in Uredba (EU) št. 176/2010.
            
         
               (6)
            
            
               Poleg tega je treba urediti uvoz v Unijo obstoječih zalog blaga, ki so bile v skladu z določbami iz Direktive 92/65/EGS pred začetkom veljavnosti sprememb, uvedenih z Uredbo (EU) št. 176/2010. Zato je treba določiti ločene vzorce veterinarskih spričeval za uvoz pošiljk blaga, zbranega ali pridobljenega, pripravljenega in skladiščenega v skladu s Prilogo D k Direktivi 92/65/EGS pred 1. septembrom 2010.
            
         
               (7)
            
            
               Ker se takšno blago lahko dolgo časa skladišči, trenutno ni mogoče določiti datuma za izčrpanje obstoječih zalog. Zato ni mogoče določiti datuma prekinitve uporabe navedenih vzorcev veterinarskih spričeval za obstoječe zaloge.
            
         
               (8)
            
            
               Za zagotovitev popolne sledljivosti blaga je treba v tem sklepu določiti vzorce veterinarskih spričeval za uvoz v Unijo semena enoprstih kopitarjev, odvzetega v odobrenih osemenjevalnih središčih za pridobivanje semena in odpremljenega iz odobrenega osemenjevalnega središča za skladiščenje semena, ki je lahko del osemenjevalnega središča za pridobivanje semena, odobrenega z drugo številko odobritve.
            
         
               (9)
            
            
               Zaradi usklajenosti in poenostavitve zakonodaje Unije morajo vzorci veterinarskih spričeval za uvoz blaga upoštevati Odločbo Komisije 2007/240/ES (6), ki določa, da morajo razna veterinarska in javnozdravstvena spričevala, zahtevana za uvoz v Unijo živih živali, semena, zarodkov, jajčnih celic in proizvodov živalskih izvora, temeljiti na standardnih vzorcih veterinarskih spričeval iz Priloge I k navedeni odločbi.
            
         
               (10)
            
            
               Poleg tega je primerno, da pošiljke blaga, uvožene v Unijo iz Švice, spremljajo veterinarska spričevala, skladna z vzorci za trgovino znotraj Unije s semenom, jajčnimi celicami in zarodki enoprstih kopitarjev, ki so določeni v Sklepu Komisije 2010/470/EU z dne 26. avgusta 2010 o vzorcih veterinarskih spričeval za trgovino znotraj Unije s semenom, jajčnimi celicami in zarodki enoprstih kopitarjev, ovc in koz ter jajčnimi celicami in zarodki prašičev (7), s spremembami iz točk 8 in 9 poglavja IX(B) Dodatka 2 Priloge 11 k Sporazumu med Evropsko skupnostjo in Švicarsko konfederacijo o trgovini s kmetijskimi proizvodi, odobrenega s Sklepom 2002/309/ES Sveta in Komisije glede sporazuma o znanstvenem in tehnološkem sodelovanju z dne 4. aprila 2002 o sklenitvi sedmih sporazumov s Švicarsko konfederacijo (8).
            
         
               (11)
            
            
               Pri uporabi tega sklepa je treba upoštevati tudi posebne zahteve za izdajo spričeval in vzorce veterinarskih potrdil, ki so morda določeni v skladu s Sporazumom med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi (9), odobrenim s Sklepom Sveta 1999/201/ES (10).
            
         
               (12)
            
            
               Pri uporabi tega sklepa je treba upoštevati posebne zahteve za izdajo spričeval in vzorce veterinarskih potrdil, ki so morda določeni v skladu s Sporazumom med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi (11), odobrenim s Sklepom Sveta 97/132/ES (12).
            
         
               (13)
            
            
               Zaradi jasnosti zakonodaje Unije je treba razveljaviti akte Unije, ki trenutno določajo zahteve za izdajo spričeval za uvoz blaga v Unijo. Zato je treba razveljaviti Odločbo Komisije 96/539/ES z dne 4. septembra 1996 o zahtevah v zvezi z zdravstvenim varstvom živali in izdajanjem veterinarskih spričeval za uvoz semena kopitarjev v Skupnost (13) in Odločbo Komisije 96/540/ES z dne 4. septembra 1996 o zahtevah v zvezi z zdravstvenim varstvom živali in izdajanjem veterinarskih spričeval za uvoz jajčnih celic in zarodkov kopitarjev v Skupnost (14).
            
         
               (14)
            
            
               Poleg tega je zdaj Odločba Komisije 2004/616/ES z dne 26. julija 2004 o seznamu odobrenih osemenjevalnih središč za uvoz semena kopitarjev iz tretjih držav (15) zastarela in jo je treba razveljaviti.
            
         
               (15)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Vsebina
   Ta sklep določa nekatere zahteve v zvezi z zdravstvenim varstvom živali za uvoz v Unijo pošiljk semena, jajčnih celic in zarodkov enoprstih kopitarjev.
   Določa tudi vzorce veterinarskih spričeval, ki se uporabljajo za uvoz navedenega blaga v Unijo.
   Člen 2
   Uvoz semena
   Države članice odobrijo uvoz pošiljk semena enoprstih kopitarjev, če izpolnjujejo naslednje pogoje:
   
               (a)
            
            
               prihajajo iz tretjih držav ali delov ozemlja tretjih držav iz stolpca 2 oz. 4 Priloge I k Odločbi 2004/211/ES, iz katerih je dovoljen trajen uvoz registriranih konjev, registriranih enoprstih kopitarjev ali enoprstih kopitarjev za vzrejo in pridobivanje;
            
         
               (b)
            
            
               prihajajo iz osemenjevalnega središča za pridobivanje ali skladiščenje semena, odobrenega v skladu s členom 17(3)(b) Direktive 92/65/EGS;
            
         
               (c)
            
            
               spremlja jih veterinarsko spričevalo, skladno z enim od naslednjih vzorcev iz dela 2 Priloge I in izpolnjeno v skladu s pojasnjevalnimi opombami iz dela 1 navedene priloge:
               
                           (i)
                        
                        
                           VZOREC 1 iz oddelka A za pošiljke semena, odvzetega po 31. avgustu 2010, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto;
                        
                     
                           (ii)
                        
                        
                           VZOREC 2 iz oddelka B za pošiljke zalog semena, odvzetega, pripravljenega in skladiščenega pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto;
                        
                     
                           (iii)
                        
                        
                           VZOREC 3 iz oddelka C za pošiljke semena in zalog semena in točk (i) in (ii), ki so odpremljene iz odobrenega osemenjevalnega središča za skladiščenje semena.
                        
                     Vendar kadar so v dvostranskih sporazumih med Evropsko unijo in tretjimi državami določene posebne zahteve za izdajo spričeval, se uporabljajo navedene zahteve;
            
         
               (d)
            
            
               so v skladu z zahtevami iz veterinarskega spričevala iz točke (c).
            
         Člen 3
   Uvoz jajčnih celic in zarodkov
   Države članice odobrijo uvoz pošiljk jajčnih celic in zarodkov enoprstih kopitarjev, če izpolnjujejo naslednje pogoje:
   
               (a)
            
            
               prihajajo iz tretjih držav ali delov ozemlja tretjih držav iz stolpca 2 oz. 4 Priloge I k Odločbi 2004/211/ES, iz katerih je dovoljen trajen uvoz registriranih konjev, registriranih enoprstih kopitarjev ali enoprstih kopitarjev za vzrejo in pridobivanje;
            
         
               (b)
            
            
               prihajajo iz skupine za zbiranje ali pridobivanje zarodkov, odobrene v skladu s členom 17(3)(b) Direktive 92/65/EGS;
            
         
               (c)
            
            
               spremlja jih veterinarsko spričevalo, skladno z enim od vzorcev veterinarskih spričeval iz dela 2 Priloge II in izpolnjeno v skladu s pojasnjevalnimi opombami iz dela 1 Priloge II.
               Vendar kadar so v dvostranskih sporazumih med Evropsko unijo in tretjimi državami določene posebne zahteve za izdajo spričeval, se uporabljajo navedene zahteve;
            
         
               (d)
            
            
               so v skladu z zahtevami iz veterinarskega spričevala iz točke (c).
            
         Člen 4
   Splošni pogoji glede prevoza pošiljk semena, jajčnih celic in zarodkov v Evropsko unijo
   1.   Pošiljke semena, jajčnih celic in zarodkov se ne prevažajo v istem zabojniku z drugimi pošiljkami semena, jajčnih celic in zarodkov, ki:
   
               (a)
            
            
               niso namenjene za vnos v Unijo ali
            
         
               (b)
            
            
               imajo nižji zdravstveni status.
            
         2.   Med prevozom v Unijo so pošiljke semena, jajčnih celic in zarodkov v zaprtih in zapečatenih zabojnikih, pečat pa se med prevozom ne sme poškodovati.
   Člen 5
   Razveljavitev
   Odločbe 96/539/ES, 96/540/ES in 2004/616/ES se razveljavijo.
   Člen 6
   Uporaba
   Ta sklep se uporablja od 1. septembra 2010.
   Člen 7
   Naslovniki
   Ta sklep je naslovljen na države članice.
   
      V Bruslju, 26. avgusta 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 268, 14.9.1992, str. 54.
   
      (2)  UL L 73, 11.3.2004, str. 1.
   
      (3)  UL L 219, 14.8.2008, str. 40.
   
      (4)  UL L 52, 3.3.2010, str. 14.
   
      (5)  UL L 192, 23.7.2010, str. 1.
   
      (6)  UL L 104, 21.4.2007, str. 37.
   
      (7)  Glej stran 15 tega Uradnega lista.
   
      (8)  UL L 114, 30.4.2002, str. 1.
   
      (9)  UL L 71, 18.3.1999, str. 3.
   
      (10)  UL L 71, 18.3.1999, str. 1.
   
      (11)  UL L 57, 26.2.1997, str. 5.
   
      (12)  UL L 57, 26.2.1997, str. 4.
   
      (13)  UL L 230, 11.9.1996, str. 23.
   
      (14)  UL L 230, 11.9.1996, str. 28.
   
      (15)  UL L 278, 27.8.2004, str. 64.
   
      PRILOGA I
      
         Vzorci veterinarskih spričeval za uvoz semena enoprstih kopitarjev
      
      DEL 1
      
         Pojasnjevalne opombe za izdajo spričeval
      
      
                  (a)
               
               
                  Veterinarska spričevala izda pristojni organ tretje države izvoznice v skladu z vzorci iz dela 2 Priloge I.
                  Če namembna država članica zahteva izpolnjevanje dodatnih zahtev v zvezi z izdajo spričeval, se v originalni izvod veterinarskega spričevala vključijo potrdila, ki potrjujejo izpolnitev navedenih zahtev.
               
            
                  (b)
               
               
                  Originalni izvod veterinarskega spričevala vsebuje en sam dvostranski list papirja, pri daljšem besedilu pa so vse potrebne strani povezane v nedeljivo celoto.
               
            
                  (c)
               
               
                  Kadar je v vzorcu veterinarskega spričevala navedeno, da se nekatere navedbe uporabljajo, če je to primerno, se neustrezne navedbe lahko prečrtajo, kar parafira in ožigosa uradni veterinar, ki izdaja spričevalo, ali pa se popolnoma črtajo iz spričevala.
               
            
                  (d)
               
               
                  Veterinarska spričevala se pripravijo v vsaj enem uradnem jeziku države članice, v kateri je mejna kontrolna točka za vnos pošiljke v Evropsko unijo, in v vsaj enem uradnem jeziku namembne države članice. Vendar navedene države članice lahko odobrijo, da se spričevalo pripravi v uradnem jeziku druge države članice, ki ga po potrebi spremlja uradni prevod.
               
            
                  (e)
               
               
                  Če se zaradi identifikacije kosov v pošiljki (seznam v rubriki I.28 vzorca veterinarskega spričevala) veterinarskemu spričevalu priložijo dodatni listi papirja, se šteje, da so navedeni listi sestavni del originalnega izvoda veterinarskega spričevala, če jih na vsaki strani podpiše in ožigosa uradni veterinar, ki izdaja spričevalo.
               
            
                  (f)
               
               
                  Kadar veterinarsko spričevalo, vključno z dodatnimi seznami iz točke (e), vsebuje več kot eno stran, se vsaka stran na dnu strani oštevilči (številka strani od skupnega števila strani) in na vrhu strani označi z referenčno številko spričevala, ki jo je določil pristojni organ.
               
            
                  (g)
               
               
                  Originalni izvod veterinarskega spričevala mora uradni veterinar izpolniti in podpisati zadnji delovni dan pred natovarjanjem pošiljke za izvoz v Evropsko unijo. Pristojni organi tretje države izvoznice zagotovijo, da so izpolnjene zahteve za izdajo spričeval, enakovredne tistim iz Direktive Sveta 96/93/ES (1).
                  Barva podpisa in žiga uradnega veterinarja se razlikuje od barve tiska veterinarskega spričevala. Ta zahteva se uporablja tudi za žige, razen reliefnih in vodnih žigov.
               
            
                  (h)
               
               
                  Originalni izvod veterinarskega spričevala mora spremljati pošiljko do mejne kontrolne točke za vnos v Evropsko unijo.
               
            
                  (i)
               
               
                  Referenčno številk a spričevala iz rubrike I.2 in rubrike II.a vzorca veterinarskega spričevala mora izdati pristojni organ tretje države izvoznice.
               
            DEL 2
      
         Oddelek A
      
      
                  VZOREC 1 –
               
               
                  Vzorec veterinarskega spričevala za uvoz pošiljk semena enoprstih kopitarjev, odvzetega, pripravljenega in/ali skladiščenega v skladu z Direktivo Sveta 92/65/EGS po 31. avgustu 2010, ki so odpremljene iz odobrenega osemenjevalnega središča za pridobivanje semena, kjer je bilo seme odvzeto
               
            
         
      
         
      
         
      
         
      
         
      
         
      
         Oddelek B
      
      
                  VZOREC 2 –
               
               
                  Vzorec veterinarskega spričevala za uvoz pošiljk zalog semena enoprstih kopitarjev, odvzetega, pripravljenega in/ali skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za pridobivanje semena, kjer je bilo seme odvzeto
               
            
         
      
         
      
         
      
         
      
         Oddelek C
      
      
                  VZOREC 3 –
               
               
                  Vzorec zdravstvenega spričevala za pošiljke semena enoprstih kopitarjev, odvzetega, pripravljenega in skladiščenega v skladu z Direktivo Sveta 92/65/EGS po 31. avgustu 2010, in pošiljke zalog semena enoprstih kopitarjev, odvzetega, pripravljenega in skladiščenega v skladu z Direktivo Sveta 92/65/EGS pred 1. septembrom 2010, ki so odpremljene po 31. avgustu 2010 iz odobrenega osemenjevalnega središča za skladiščenje semena
               
            
         
      
         
      
         
      
         (1)  UL L 13, 16.1.1997, str. 28.
   
   
      PRILOGA II
      
         Vzorec veterinarskega spričevala za uvoz jajčnih celic in zarodkov enoprstih kopitarjev
      
      DEL 1
      
         Pojasnjevalne opombe za izdajo spričeval
      
      
                  a)
               
               
                  Veterinarska spričevala izda pristojni organ tretje države izvoznice v skladu z vzorcem iz dela 2 Priloge II.
                  Če namembna država članica zahteva izpolnjevanje dodatnih zahtev v zvezi z izdajo spričeval, se v originalni izvod veterinarskega spričevala vključijo potrdila, ki potrjujejo izpolnitev navedenih zahtev.
               
            
                  b)
               
               
                  Originalni izvod veterinarskega spričevala vsebuje en sam dvostranski list papirja, pri daljšem besedilu pa so vse potrebne strani povezane v nedeljivo celoto.
               
            
                  c)
               
               
                  Kadar je v vzorcu veterinarskega spričevala navedeno, da se nekatere navedbe uporabljajo, če je to primerno, se neustrezne navedbe lahko prečrtajo, kar parafira in ožigosa uradni veterinar, ki izdaja spričevalo, ali pa se popolnoma črtajo iz spričevala.
               
            
                  d)
               
               
                  Veterinarska spričevala se pripravijo v vsaj enem uradnem jeziku države članice, v kateri je mejna kontrolna točka za vnos pošiljke v Evropsko unijo, in v vsaj enem uradnem jeziku namembne države članice. Vendar navedene države članice lahko odobrijo, da se spričevalo pripravi v uradnem jeziku druge države članice, ki ga po potrebi spremlja uradni prevod.
               
            
                  e)
               
               
                  Če se zaradi identifikacije kosov v pošiljki (seznam v rubriki I.28 vzorca veterinarskega spričevala) veterinarskemu spričevalu priložijo dodatni listi papirja, se šteje, da so navedeni listi sestavni del originalnega izvoda veterinarskega spričevala, če jih na vsaki strani podpiše in ožigosa uradni veterinar, ki izdaja spričevalo.
               
            
                  f)
               
               
                  Kadar veterinarsko spričevalo, vključno z dodatnimi seznami iz točke (e), vsebuje več kot eno stran, se vsaka stran na dnu strani oštevilči (številka strani od skupnega števila strani) in na vrhu strani označi z referenčno številko spričevala, ki jo je določil pristojni organ.
               
            
                  g)
               
               
                  Originalni izvod veterinarskega spričevala mora uradni veterinar izpolniti in podpisati zadnji delovni dan pred natovarjanjem pošiljke za izvoz v Evropsko unijo. Pristojni organi tretje države izvoznice zagotovijo, da so izpolnjene zahteve za izdajo spričeval, enakovredne tistim iz Direktive Sveta 96/93/ES (1).
                  Barva podpisa in žiga uradnega veterinarja se razlikuje od barve tiska veterinarskega spričevala. Ta zahteva se uporablja tudi za žige, razen reliefnih in vodnih žigov.
               
            
                  h)
               
               
                  Originalni izvod veterinarskega spričevala mora spremljati pošiljko do mejne kontrolne točke za vnos v Evropsko unijo.
               
            
                  i)
               
               
                  Referenčno številka spričevala iz rubrike I.2 in rubrike II.a vzorca veterinarskega spričevala mora izdati pristojni organ tretje države izvoznice.
               
            DEL 2
      Vzorec veterinarskega spričevala za uvoz jajčnih celic in zarodkov enoprstih kopitarjev, odvzetih, pripravljenih in skladiščenih v skladu z Direktivo Sveta 92/65/EGS po 31. avgustu 2010, ki jih je odpremila odobrena skupina za zbiranje/pridobivanje zarodkov
      
         
      
         
      
         
      
         
      
         (1)  UL L 13, 16.1.1997, str. 28.